كريپطون

لكريپطون (ب نّݣليزية: Krypton من لْيونانية κρυπτός كريپطوص ب معنى "مْخفي") هوّا عنصر كيماوي أساسي، رّمز ديالو هوّا Kr ؤ نمرة درية ديالو 36
ف طّابلو دّوري، هاد لعنصر مستّف ف سّطر (دّورة) 4 ؤ لعمود (لمجموعة) 18. هاد لعنصر داخل ف لݣروپ ديال لغازات النبيلة
. ف ضروف لمعيارية د ضغط ؤ لحرارة، هاد لعنصر كايكون ف لحالة د غاز ماعندوش لون ؤلا ريحة، ؤ ماكيتفاعل معا حتا شي حاجة خرة من غير عنصر لْفليور ف حالات ستتنائية باش كيعطيو تاني فلوريد لكريپطون KrF2. هاد لعنصر كتاشفوه جوج عولاما هوما سير ويليام رامزي ؤ موريس تراڤرس ف 30 ماي 1898.

 تّاريخ 

سير ويليام رامزي ؤ موريس ويليام تراڤرس، من بعد ما كتاشفو لارݣون، ب ليستيخراج ديالو من لهْوا، كانو متأكدين أن هاد لغاز ما هوّا غير واحد من مجموعة جديدة ديال لعناصر ف لجدول دّوري. فَ قررو أنهم يكملو عملية د تّسييل ؤ تّبخير، باش يلقاو شي عنصر عندو كتلة درية كبر. ف 30 ماي 1898 صدقات ليهم لْقضية ؤ قدرو يعزلو 25 سنتيميتر مكعب ديال لكريپطون. ملي دارو لفحص ب سپيكتروميتر، ؤ شافو طّيف دّري ديال هاد لغاز، عرفو أنه عنصر كيماوي جديد.

 لخاصيات 

 لْخاصيات لْخارجية 

لكريپطون كيكون علا شكل غاز ف درجة لحرارة لْعادية، ؤ ماعندوش لون ؤلا ريحة. كيولي سايل ف 153.415- درجة سيلسيوس، ؤ كيتجمد ف 157.37- درجة سيلسيوس.

 لخاصيات لفيزيكية 

لخاصيات لفيزيكية ديال لكريپطون-84، لّي هوّا أكتر نضير د لكريپطون متوفر ف طّبيعة هيّا كتّالي:

 لكتلة درية: 83.911 ݣرام/مول.
 لحالات د لأكسدة: 0، 2
 لكهروسلبية: 3- ف سلوم د پاولينݣ
 لكتافة: 3.74*
 شعاع دري: 1.03 أنݣستروم.

 تطبيقات عملية 

لكريپطون كيتستعمل ف لْبولات لفلورية لّي كتحفض طّاقة، ؤ ف لْبولات د لْفلاش ديال لْكاميرات ديال تّصوير سّريع. لْمُركّب لكيماوي لّي ناتج عليه، تاني فلوريد لْكريپطون، كليتستعمل ف لإنتاج ديال بعض نّواع ديال لّيزر.

لكريپطون لْمُشِع تستعمل ف لْحرب لْباردة من طرف دّول لْغربية باش يقدّرو لإنتاج ديال طّاقة نّووية ديال لْتّحاد سّوڤياتي. حيت هاد لغاز كيتنتج ف تّفاعلات لكيماوية كولها، حسبو لكمية لّي كاينة ف لْجو، نقصو منها لكمية لّي معروف راها جاية من لْمفاعلات لْغربية، ؤ داكشي لّي بقا ستنتجو منو شحال ديال طّاقة لّي نتجاتها دّول ديال لْتّحاد سّوڤياتي.

من 1960 حتال 1983 كانو لعولاما كيستعملو نّضير كريپطون-86 باش يبنيو تّعريف ديال طّول ف لفيزيك. ميترو واحد كان تّعريف ديالو هوّا ب تّحديد 1650763.73 طول موجي ف طيف دّري ديال هاد نّضير. ف 1983 غادي يولّي تّعريف ديال لميترو معتامد علا سّرعة ديال ضّو ف لْفراغ.

لكريپطون ماعندوش شي دور بيولوجي معروف، ؤ نّسبة ديالو ف لْجو ديال لْأرض قليلة بزاف كتقدّر ب واحد ف لْمليون. باش يتستخرج كيتم تّبريد ديال لْهوا حتا كيولي سايل، ؤ من بعد كتّم عملية ديال تّقطير.

 إيزوطوپات 
لإيزوطوپات ؤلا نضاير ديال لكريپطون كاين منهم لكريپطون-78 لّي نص لحياة ديالو فايتة 1.5 ألف مليار مليار عام. ؤ كاينين إيزوطوپات خرين بحال لكريپطون 79، 80، 81، 82، 83، 84، 85، ؤ 86.

+ لإيزوطوپات ديال لكريپطون سمية د لإيزوطوپ  لكتلة دّرية (ݣرام/مول)  نّسبة ف طّبيعة (%)  نص لحياة كريپطون-78  77.920  0.355  1.5 ألف مليار مليار عام كريپطون-79  78.920  0  35 ساعة كريپطون-80  79.916  2.286  ∞ كريپطون-81  80.916  0  210000 عام كريپطون-82  81.913  11.593  ∞ كريپطون-83  82.914  11.5  ∞ كريپطون-84  83.911  56.987  ∞ كريپطون-85  84.912  0  11 عام كريپطون-86  85.911  17.279  ∞

 مصادر 


تصنيف:عنصر كيماوي
تصنيف:مقالات فيها مصدر و 3000 بايت
تصنيف:غاز نبيل